106. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 517 της 13/19 Οκτ. 1988 (ΦΕΚ Α’ 233) Δικαιολογητικά που απαιτούνται για την απόδειξη άσκησης του Υγειονομικού επαγγέλματος από τους ασφαλισμένους του Τ.Σ.Α.Υ. ΄Εχοντας υπόψη: 1.Τις διατάξεις της παρ. 1 του άρθρ. 17 του Νόμ. 982/79 (ΦΕΚ 239/Α/20.10.79). 2.Τις διατάξεις του Π.Δ. 105/1988 «Οργανισμός της Γ.Γ.Κ.Α. του Υπουργείου Υγείας, Πρόνοιας και Κοινωνικών Ασφαλίσεων» (ΦΕΚ 46/88/Α’) σε συνδυασμό με τις διατάξεις των άρθρ. 23, 24 και 27 του Νόμ. 1558/85 «Κυβέρνηση και Κυβερνητικά ΄Οργανα» (ΦΕΚ 137/85 Α’). 3.Την αριθ. 260/3.5.88 απόφαση του Δ.Σ. του Τ.Σ.Α.Υ. 4.Την αριθ. 617/24.8.1988 γνωμοδότηση του Σ.τ.Ε., με πρόταση του Υπουργού Υγείας, Πρόνοιας και Κοινωνικών Ασφαλίσεων, αποφασίζουμε: ΄Αρθρο μόνο.-Τα αποδεικτικά στοιχεία άσκησης του επαγγέλματος ή της ιδιότητας, όπου απαιτούνται κατά περίπτωση σύμφωνα με την ισχύουσα νομοθεσία του Τ.Σ.Α.Υ., καθορίζονται ως εξής: 1.Για τους γιατρούς: α)Βιβλία εσόδων-εξόδων ή αμοιβών δαπανών θεωρημένα από την Εφορία. β)Στελέχη διπλοτύπων αποδείξεων εισπράξεων αμοιβών γ)Στελέχη συνταγολογίων ναρκωτικών (Αντί για τη σελ. 696, 37(β) Σελ. 696, 37(γ) Τεύχος 1237- Σελ. 73 108 Καταστατικοί Νόμοι-Τ.Σ.Α.Υ. 34.Η.α.102-106 δ)Υπεύθυνες δηλώσεις του Ν.Δ. 105/69 φαρμακοποιών και από την έναρξη της ισχύος του άρθρ. 8 του Νόμ. 1599/1986 υπεύθυνες δηλώσεις του νόμου αυτού, όπου βεβαιώνεται η καταχώριση συνταγών του γιατρού στο συνταγολόγιό τους με αύξοντα αριθμό και χρονολογία καταχώρισης. ε)Πιστοποιητικά τυχόν εμμίσθων θέσεων στ)Εκκαθαριστικά σημειώματα υπολογισμού φόρου εισοδήματος. ζ)Επίσημα αντίγραφα φορολογικών δηλώσεων  η)Πιστοποιητικό αρμόδιας αρχής περί χορηγήσεως άδειας ιδρύσεως της Κλινικής, περί της κανονικής λειτουργίας αυτής και περί ανακλήσεως της άδειας λειτουργίας. 2.Για τους οδοντιάτρους: Τα δικαιολογητικά που αναφέρονται στην παρ. 1 εκτός από τις περιπτ. γ και η. 3.Για τους φαρμακοποιούς: α)Πιστοποιητικό αρμόδιας αρχής περί χορηγήσεως άδειας ιδρύσεως του Φαρμακείου, περί της Κανονικής Λειτουργίας αυτού και περί της ανακλήσεως λειτουργίας, στην περίπτωση που έχουν δικό τους φαρμακείο. β)Λύση Εταιρικού συστεγασμένων Φαρμακείων καταχωρημένη στα βιβλία εταιρειών του πρωτοδικείου και  γ)Πισοποιητικό τυχόν εμμίσθων θέσεων, στις περιπτώσεις συστεγασμένων φαρμακείων. 4.Για τους κτηνιάτρους: Τα δικαιολογητικά που αναφέρονται στην παρ. 1 εκτός από την περίπτ. γ. ΄Αρθρ.2.-Η ισχύς του Π.Δ/τος αυτού, αρχίζει από τη δημοσίευσή του στην Εφημερίδα της Κυβερνήσεως.

[Source: greek_legal_code_raptarchis | Tokens: 2234]